
ДО
ОБЩИНСКИ СЪВЕТ

ЗЛАТОГРАД
ДОКЛАДНА ЗАПИСКА
От Мирослав Митков Янчев – Кмет на Община Златоград
Относно: Предприемане на мерки за защита на гражданите  и справяне с икономическите последици, вследствие усложнената епидемиологична обстановка 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Със Заповед № РД-01-114 от 05.03.2020 г. Министърът на здравеопазването обявява грипна ваканция в страната за времето от 06.03.2020 г. до 11.03.2020 г. През това време детските заведения трябваше да останат отворени, при засилени мерки за контрол и дезинфекция. От началото на месец март до обявяване на извънредното положение, общо девет работни дни, в общинските детски градини и ясли е имало по-малко посещения на децата. 

На основание Решение на Народното събрание от 13.03.2020 г. за обявяване на извънредно положение и Заповед № РД-01-124/13.03.2020 г. на Министъра на здравеопазването във връзка с усложняващата се епидемиологична обстановка, свързана с разпространението на COVID-19 на територията на страната, в Община Златоград се въведоха превантивни мерки срещу разпространението на коронавируса.

С настоящата докладна записка ви предлагам   мярка за  подпомагане на семействата, чиито деца са посещавали детските заведения в периода от началото на месец март до обявяване на извънредното положение.
Предвид изложеното, предлагам и следния проект на 
РЕШЕНИЕ:
На основание чл.21, ал.1, т.7 от Закона за местното самоуправление и местната администрация, Заповед № РД-01-114 от 05.03.2020 г. Министърът на здравеопазването и на основание решение на Народното събрание на Република България за обявяване на извънредно положение върху цялата територия на Република България, прието на 13.03.2020 г. във връзка с разрастващата се пандемия от COVID-19 и издадената Заповед № РД-01-124/13.03.2020 г. на Министъра на здравеопазването на Република България, предлагам Общински съвет Златоград, 
РЕШИ:
 
Освобождава от такса за детски ясли, детски градини по чл. 33 от Наредба № 8 за администрирането на местните такси и цени на права и услуги на територията на Община Златоград родителите или настойниците на децата, посещаващи детски ясли и детски градини на територията на Община Златоград за месец март, считано от 01.03. 2020 г. 
С уважение,

МИРОСЛАВ ЯНЧЕВ

Кмет на Община Златоград                     
Изготвил:

Минка Башева

Гл. експерт „Образование, здравеопазване и култура”
Съгласували:

Златка Цекова

Директор на дирекция АПО,ОС и З,той и юрисконсулт
Любомир Ангелов

Директор на дирекция ХУ, Б, О и ООС

Елмира Угорлиева-Пехливанова
Заместник-кмет на Община Златоград

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

